บริเวณปลายนิ้วโป้งบวมแดงค่ะแต่ไม่ได้เป็นทั้งข้อสุดท้ายเป็นแค่บริเวณเดียว ประคบน้ำแข็งกับกินยาแก้ปวดจะหายไหมคะ
สวัสดีค่ะ อาการบวมแดงที่ปลายนิ้วโป้ง อาจเกิดจาก- การอักเสบติดเชื้อของเนื้อเยื่อ (cellulitis) ซึ่งจะทำให้มีอาการปวด บวม แดง และอาจมีไข้ได้- ข้ออักเสบ จากสาเหตุต่างๆ เช่น ข้ออักเสบจากการติดเชื้อ เป็นโรคเก๊าท์ โรคข้อเสื่อม ข้ออักเสบรูมาตอยด์ เป็นต้น โดยอาการปวด บวม แดง จะเป็นบริเวณรอบๆ ข้อ และมักทำให้ขยับข้อไม่ได้- นิ้วซ้น หรือกระดูกนิ้วร้าวหรือหัก จากอุบัติเหตุต่างๆ หรือโดนกระแทก- หากมีอาการคันร่วมด้วย อาจเกิดจากการไปสัมผัสโดนสิ่งที่ก่อให้เกิดการแพ้หรือระคายเคือง- การโดนแมลงสัตว์กัดต่อย นอกจาอาการบวมแดง มักทำให้รู้สึกเจ็บๆ แสบๆ หรือคันหากไม่ได้มีอุบัติเหตุอะไร หรือไม่มีอะไรมากระแทกที่นิ้ว ก็ไม่น่าเกิดจากนิ้วซ้นหรือกระดูกร้าวหรือหัก และหากไม่ได้มีอาการคันร่วมด้วย ก็ไม่น่ากเิดจากการแพ้หรือระคายเคืองแนะนำควรไปพบแพทย์เพื่อตรวจว่าเกิดจากสาเหตุใด เพื่อให้การรักษาที่ตรงกับโรค และควรงดการใช้นิ้วบริเวณที่บวมแดงทำงานต่าง ไป ก่อนค่ะ